b'\n_START_ARTICLE_\nVolap\xc3\xbck\n_START_PARAGRAPH_\nAng Volap\xc3\xbck ( /\xcb\x88v\xc9\x92l\xc9\x99p\xca\x8ak/ sa Ingles; IPA:\xc2\xa0[vola\xcb\x88pyk] sa Volap\xc3\xbck) ay isang wikang artipisyal na nilikha noong 1879 at 1880 ni Johann Martin Schleyer, isang Romano Katolikong pari sa Baden, Alemanya. Kutob ni Schleyer na sinabi sa kanya ng Diyos sa isang panaginip na lumikha siya ng isang wikang internasyunal. Naganap ang mga pagpupulong para sa Volap\xc3\xbck noong 1884 (Friedrichshafen), 1887 (Munich) at 1889 (Paris). Gumamit ng wikang Aleman ang unang dalawang pagpupulong at ikatlong pagpupulong ay Volap\xc3\xbck lamang. Noong 1889, tinatayang mayroong 283 mga kapisanan, 25 peryodikal sa o tungkol sa Volap\xc3\xbck, at 316 aklat-aralin sa 25 mga wika; noong panahon na iyon,  nagkaroon ang wika ng halos isang milyong sumusubaybay. Noong huling bahagi ng ika-19 na siglo at unang bahagi ng ika-20 siglo, malawak na napalitan ang Volap\xc3\xbck ng Esperanto.'